I S K R E

*2023.*

****

**list Osnovne škole fra Didaka Buntića,Čitluk**

**svibanj,2023.**

Dragi čitatelji,

Zajedno smo i ove školske godine, ponovo se čuje naše školsko zvono. Svi smo uzbuđeni,u školi bruji kao u košnici. Sudjelujemo u izdavanju novog školskog lista "Iskre". Marljivo smo radili, trudili se, premda smo imali i dosta školskih obveza. Pročitajte naše radove u kojima ćete pronaći poučno napisane tekstove, a neki vam se možda i neće dopasti, ali mi pišemo za sve čitatelje.

Stižu nam konačno i topliji dani, bliži se i kraj školske godine, ponekad nam i knjiga bude teška i zamorna, ali znanje koje steknemo uvijek nam vrijedi. Jednogadana ćemo i svojim učiteljima reći HVALA! Uživajmo u mirisu proljeća, radujmo se ljetnom odmorui sunčanim danima. Proljeće je znak ljubavi i mira.

*SRETAN VAM DAN ŠKOLE!!*

***Vaši urednici!***

ISKRE,List Osnovne škole fra Didaka Buntića

Kralja Tomislava 94,88260 Čitluk

Uređivački odbor:

Ravnatelj:Marin Kapular

Zamjenica ravnatelja:Božana Bevanda

Pedagoginja:Milenka Šego

Voditelji sekcija:učitelji hrvatskog jezika i razredbene nastave

Tajnik:Ivan Sušac

Svečano proslavljen Dan škole

Danas smo, kako i doliči, mnoštvom prigodnih aktivnosti obilježili Dan škole, i to 62. po redu.Nakon misnog slavlja, upriličenog za sve pokojne učenike, učitelje i djelatnike Škole, slavljenički program nastavio se na sportskim terenima.

Vrhunac slavlja bila je svečana priredba u školskom holu, koja je okupila brojne goste iz susjednih nam škola, Ministarstva prosvjete i Zavoda za školstvo HNŽ-a, naših uvijek rado viđenih umirovljenih djelatnika te brojnih roditelja i đaka.

Uživali smo u lijepo osmišljenom i doista raznolikom programu, u kojemu se uspio prikazati jedan dio onoga što čini našu školsku svakodnevicu. Pjesma, ples, recitacije i gluma velikih i malih glumaca zaokupili su pozornost gledatelja, čiji trud i izvedbe su nagrađivani gromoglasnim pljeskom.Pri samom kraju svečanosti ravnatelj se osvrnuo na iznimnu uspješnu školsku godinu, koju smo priveli kraju s brojnim uspjesima sa županijskih natjecanja (o čemu smo ranije pisali), te čestitao učenicima uručivši im prigodne darove.

Posebna priznanja i darove dobila je višestruko nagrađivana učenica Ana Ostojić (9.b), proglašena i učenicom generacije.Pored svih ovih uspjeha, ravnatelj je i sam imao dodatni razlog za slavlje. Naime, obilježio je 30 godina rada, što se već tradicionalno obilježava prigodnim darom.Nakon toga, slavlje se nastavilo svečanim domjenkom u čitlučkome hotelu „Brotnjo“.

Dan branitelja općine Čitluk

Branitelj, kako je usnama mila ta riječ. Mila je jer predstavlja hrabrost, vjeru, odvažnost, volju i ponajprije ljubav prema onome što braniš. A braniš svoju vjeru, svoju obitelj, braniš svoj grad i sebe. To su sve branitelji branili. Znali su da moraju biti hrabri za svoje najmilije, za sebe. Znali su da je ljubav Božija s njima tijekom tog rata. I taj rat..taj rat koji je iza sebe ostavio sve te poginule, sva ta hrabra tijela koja su dala svoje živote kako bi mogli obraniti ono što se obraniti moglo. Nisu znali da će napraviti mjesta u srcima mnogih. Napravili su tu jednu sobicu u svima, punu hrabrosti i mudrosti. Sačuvali su sve ono što danas imamo. Ali, sačuvali su i sjećanje na taj događaj jer se svake godine dana 18. rujna prisjećamo svih naših branitelja koji su dali svoje živote za sve nas. I baš zbog toga nikad zaboravljeni neće biti. Jer i ona malena sobica, koja kod nekih ljudi i nije tako malena, čuva sva ta sjećanja.

**Brigita Dankić VIII.c**

BRANITELJI DOMA MOGA

Svi mi volimo našu državu, našu domovinu. Isto tako, svi drugačije pokazujemo tu ljubav prema njoj. Neki ljudi pjevaju o domovini, neki pomažu u njezinom razvoju…Ali, najbolji način voljenja domovine izjavljuju naši branitelji. Oni su u najtežim trenutcima uvijek bili spremni proliti i krv i znoj, za našu budućnost, budućnost ove naše domovine. Dokaz koliko oni zapravo vole našu domovinu je da su oni žrtvovali svoj vlastiti život, samo kako bi spasili naš dom. Njihove obitelji su ostale bez njih, a da nije bilo njih, naše obitelji bi se raspale. Nikada se nisu bojali jer su znali za što se bore. Znali su što može biti ako ne uspiju, ako ova naša domovina više ne bude naša. Prisjećamo ih se svake godine, ne samo na taj dan, nego kroz cijelu godinu. Cijelu godinu se prisjećamo kako su se žrtvovali, prolili i krvi i znoja, samo kako bi mi sada imali mir. Ovaj naš mir moramo posvetiti njima i prisjećati ih se, kao i spominjati ih u našim molitvama kako bi dragi Bog čuvao njih, kao što su oni čuvali ovaj naš dom. Moramo ih spominjati i našim potomcima, kako bi oni znali zašto sad imaju krov nad glavom i mir u životu.

Hvala vam branitelji što ste obranili našu domovinu, naš dom!

**Stela Bulić VIII.b**

*BROĆANSKIM SINOVIMA*

Pođoše puni ponosa spremno,

u neizvjesnost ratnog vihora,

u smrt ili slobodu,

darujuć sebe hrvatskome rodu.

Danas sam jako sretna,

zahvaljujući vama,

tu je moja rodna gruda,

koje ne bi bilo,

bez vašeg truda.

Hvala vam majke za sinove vaše,

koji ostvariše snove naše,

razumjet vas ne mogu,

jer sam još mala, al mogu reći,

nek vam je slava!

Znam, ledeno u beskraj zurite,

očekujući mile svoje,

ali život je okrutan bio,

da rastrgne njihove mlade snove.

Godine idu,

sigurno vas boli,

težak je život,

za onog tko iskreno voli.

Dragi naši broćanski sinovi,

velika vam hvala i nek vam je slava.

Mnogim generacijama uzor ćete biti,

jer Bog će uvijek svakom dati,

samo treba vjerovati.

**Katarina Bevanda VII.c**

*DAN UČITELJA*

*Moja razrednica (portret)*

Kada smo došli u šesti razred, ništa nam nije bilo jasno, sve je bilo novo. Bojali smo se svega, ali naša razrednica je bila tu za nas. Upoznala nas je sa svime, bodrila da idemo naprijed i uvijek nam je govorila da slobodno možemo nju pitati što god nas zanima. Sve probleme ona je rješavala u što kraćem roku i učila nas da svi budemo složni kao jedna obitelj. Moja razrednica zove se Tanja. Možda nekome ona izgleda jako stroga i možda je se neki boje, ali kada je upoznate iznutra, vidite koliko srce ima i da je jako dobra. Njezino lice krasi predivni široki osmijeh, velike oči i maleni nos. Ona se ne voli baš dotjerivati, obično nosi crne hlače i košulju. Nije baš puno visoka, srednje je građe. Ne voli svađe i galame, sve pokušava mirno riješiti i držati nas uvijek složne. Njezino srce jako je veliko i cijeli razred je spremljen u njega. Svaki sat nas nasmije i osjećamo se ugodno i opušteno. Ima puno razumjevanja i uvijek će pomoći. Nikad nam nije rekla "ne" ako smo je zamolili da nešto riješi ili nam pomogne. Svi ju puno volimo kao i ona nas. Ne bi ju mijenjali, jer ovakvu razrednicu ne možemo baš svugdje naći. Njezino toplo srce i veliku dušu punu razumjevanja ništa u ovoj školi ne može zamijeniti. Ja joj samo mogu reći "hvala". Hvala za svaku riječ koju nam je rekla, za svaku pomoć koju nam je pružila. Sve savjete koje nam je dalanjezin razred neće zaboraviti nikad!

**Iva Vasilj VII.a**

*NIJE LAKO*

Misli svatko da je,

pjesnik biti lako.

Nije lako,

ni da profesor bude svatko.

Misli svatko da je,

dijete biti lako, razbacati sve,

pa pospremiti,

tek tako.

Misli svatko da je,

roditelj biti lako,

pomiješati neke dužnosti,

tek onako.

Misli svatko da je,

dijeliti lako.

Gladan ne bi bio nitko,

da se dijeli tako.

Misli svatko da je,

sam biti lako.

Pokušaj pa da vidiš,

da to ne može biti lako.

Misli svatko da je,

voljeti lako.

Eh, da je barem tako,

nitko na svijetu ne bi plak'o!

**Ivana Juričić VI.a**

JESEN ZAŠARENI ULICE LIŠĆEM...

Jesen je inspiracija svakome umjetniku i piscu. Bez obzira što jesen nekada zna biti tmurna, kišovita, maglovita, zna biti i šarena.

Nakon vrućeg i sparnog ljeta, svima dobro dođe šarena jesen. Njen je zadatak da poskida lišće s grana, da razveseli svako dijete sa kestenom, da svaki list oboji, da maloj dječici u korpu stavi šipak, naranču i grozd. Najlješe je kad jesen poskida lišće s grana i stavi ga na tlo. Žuto, crveno, smeđe i zeleno lišće ukrasi svaku ulicu. Kada puhne vjetar, svo lišće odleprša. Ne znam postoji li išta ljepše od tog kada djeca trčkaraju po ulicama i skupljaju kestenje. Ja to znam iz svog iskustva. Kada sam bila mala, ja i moja prijateljica bismo hodale po šarenim ulicama punih lišća, dogovarale bismo se da će pobijediti ona koja najviše sakupi kestenja i šarenog lišća. Jesen je stvarno jedno prekrasno i šareno godišnje doba. Jesen je moje omiljeno godišnje doba, zato što je sve tako čarobno u jesen i sve su ulice i šumski putovi tako neobični.

**Lana Šarac VII.c**

*DIDAKOVI DANI*

*Hercegovački Mojsije*

Didače naš, diko naša,

Franjo naš, na krilima spasa.

Milost tvoja, ljubav i dobrota,

nahraniše srca djece mnoge,

ti nam postade jedina nada,

tvoje oči uzrok sloge.

Ti crkvama mnogim narod si obdario,

znanje svoje nesebično darovao,

tisućama djece glad si ublažio,

ka pomaganju drugima uvijek si težio.

Sad svi znaju tvoje ime,

sada o tebi nastaju rime,

sada smo ponosni jer bio si naš,

sada vidimo da bio si nam spas.

S razlogom te prozvašmo hercegovački Mojsije,

nitko drugi taj naziv ne može nositi,

s razlogom tema naša si često,

jer s kim se još možemo ovoliko ponositi?

**Dominika Bevanda VII.e**

Fra Didak Buntić

Fra Didak Buntić je veliki čovjek, velikoga srca, humanitarac od kojeg smo mi mali i vi veliki mogli naučiti puno toga. Hercegovački franjevac koji je davao zadnje od sebe da bi njegov narod opstao i u najtužnijim situacijama koje im je život donio na prag.

"Nema plodnije i od Boga blagoslovljenije zemlje od Hercegovine. Samo neka nije gladna ni žedna, s njom se ni Misir (Egipat) takmiti ne može" rekao je Didak. Težio je k tome da hercegovački narod u sebi nikad ne ubije sve ono što jeste i da uvijek ostane vrijedan poštovanja i da se diči time. Izborio se za škole, obrazovanje i sve što danas imamo na tom polju. Nikad se više poslije njega nije ponovio toliko mal, a toliko velik čovjek. Nije se ponovio više onaj koji se borio za nas kao što je on. Nije se ponovio, ali ostati će nam uvijek u sjećanju sve ono što je ostavio nama, a to čuvamo i gradimo najbolje što znamo. On je bio i ostati će ponos svakog Hercegovca koji ovim kršem hoda, maslinom se hrani i vinovom lozom pokriva.

**Anđela Stojić VII.b**

SUHOZIDI, KAMENA ČIPKA HERCEGOVINE

Kao što je čipka ukras doma, tako je i suhozid ukras našeg Brotnja. Svatko ko poznaje Hercegovinu ili je barem jednom bio ovdje, morao je uočiti te zidove sazidane od kamena. Ogromni se trud osjeti u ovim zidovima. Trebalo je uložiti napora, znanja i vremena da se izgradi samo jedan suhozid. Dok ih promatramo, razmišljamo o našim starima koji su ih gradili s ljubavlju, a koji su, također, imali umijeće i snagu koja se danas rijetko može vidjeti.

Svaki naš suhozid vraća u prošlost, a prošlost i naše pretke ne smijemo zaboraviti. Pored suhozida Hercegovinu obilježavaju stećci, ganga i bećarac koji je prije odjekivao Brotnjom, dok to danas više i ne možemo čuti. Vremena se mijenjaju…

Živim na selu i suhozidi su gotovo na svakom koraku. Naravno, sve ih je manje. Ljudi ih neprestano ruše i grade moderne zidove. To je jako žalosno. Voljela bih da se naša baština sačuva. Moramo ju sačuvati jer tko poznaje i poštuje svoju prošlost, razumjet će i budućnost.

**Iva Barbarić VII.a**

*Suhozid*

Zemlje kamena i vrijednih ljudi, stamena-

to je Hercegovina!

Teškom mukom i s puno znoja,

gradio se svaki zid,

i to jako dugo,

kako bi nastao suhozid.

Nekad uz pjesmu i uz pomoć prijatelja,

kako bi se ogradilo svoje,

da ne kaže susjed: "To je moje!"

Svaki kamen kroz ruke prođe,

težak je to posao,

ali kasnije sve na svoje dođe.

S mukom i u znoju su ga radili,

kako bi svoje zemlje ogradili.

Hvala im što su ostavili trag svog vremena,

ponosa od kamena!

Hercegovinu krasi najljepši zid,

a to je kamen suhozid!

**Ivano Bradvica IX.a**

**DANI KRUHA I ZAHVALNOSTI ZA PLODOVE ZEMLJE**

14. listopada 2022. godine u našoj školi je vladala posebna atmosfera. Od ranoga jutra osjetio se neki poseban ugođaj, a mirisi raznih slastica, voća i peciva mamile su nam osjetila.

Naši učenici su u 9 sati sa svojim učiteljicama i razrednicima počeli pripremati i ukrašavati svoje izložbene stolove na školskom igralištu, a prava zabava je počela u 9.30 kad su štandovi bili popunjeni, a posjetitelji se počeli okupljati. U kratkom vremenu cijelo igralište je bilo popunjeno. Posvuda se čuo veseli smijeh, žamor i zavladala je radost. Najsvečaniji trenutak proslave ovog posebnog dana nastupio je kad je fra Ivan Slišković izlio Božji blagoslov na pripremljenu hranu i sve okupljene. Igralištem se orio Očenaš prepun zahvalnosti našem nebeskom Ocu na svekolikom obilju. Važno je napomenuti da je hrana s naših stolova dospjela u mnoge domove, ali i u Dom za djecu Ivana Pavla II., u Dom za starije na Vionicu i Udrugu Susret.Blagoslovi se dijele i umnažaju, a naši najmlađi to dobro znaju.

Zahvalni smo svima koji su sudjelovali te na bilo koji način pridonijeli današnjoj proslavi Dana kruha u našoj školi. Posebno se zahvaljujemo organizatorici prof.Božani Bevandi, vrijednim majkama i bakama koje su hranu pripremale, kao i našim profesorima, profesoricama i učiteljicama koji su zajedno s učenicima činile atmosferu ljepšom i ugodnijom.Iznad svega, hvala dragom Bogu na plodovima naše zemlje koji su i ove godine bili obilati.

**Leona Karačić i Lucia Prusina, 8.b**

MJESEC HRVATSKE KNJIGE

*Čovječe, pazi da ne ideš malen ispod zvijezda*

Nitko od nas ne živi vječno i to je već odavno dokazano. Svi mi ćemo jednog dana otići na onaj svijet, ali mi kao vjernici se trebamo potruditi da na taj svijet ne odemo maleni nego ispunjeni i spremni za sud. Mi ljudi ne znamo koliko je naš život kratak pa se većina ljudi uopće ne trudi za dalje. Mi trebamo pomagati drugima i ulagati u sebe i u druge kako kada odemo na onaj svijet ne bismo bili zapamćeni kao bezobrazni, oholi, u suštini sitni ljudi koji nisu pokazali nimalo interesa za tuđe emocije i osjećaje. Ljudi lako osuđuju i neznajući pravu istinu. Zato ljudi morajuuložiti mnogo truda kako bi upoznali pravog tebe i kakav si ti zapravo. Iako je mišljenje ljudi bitno, ipak je bitnije mišljenje Gospodinovo. Zato se već od rođenja uči dobroti, pravdi, istini, miru i ljubavi. Ako se to sve tijekom života izgubi, mi se trebamo truditi da to ostane u našem srcu i trebamo se boriti za to. Mi kao kršćani, bismo trebali pomagati i udovoljavat ljudima ne samo zbog njihovog mišljenja, nego i zbog mišljenja onoga Suca na posljednjem sudu. Mi sa ovoga svijete ne smijemo otići maleni ispod zvijezda ovog tajnovitig neba, nego kao ljudi koji su pomagali, brinuli, strepili i tugovali s drugima, kako bismo bili zapamćeni kao čovjek na zemlji i jedna od dobrih duša na nebesima.

**Elena Pehar IX.e**

VUKOVAR

Prijatelju, zapali svijeću za Vukovar,

nek plamen do neba seže.

Kad ime mu čujem,

u grudima me steže.

Velik je!

Dostojanstveno stoji, ne zaboravlja svoje,

bez obzira što godine već se broje.

Kad ime mu izgovaraš,

nek ponos u glasu se čuje.

U srcu, u duši, u venama…

Gdje se god okreneš, tu je.

Prijatelju, uspomenu čuvaj,

k'o oltar domovine svoje.

Vukovar, to smo svi mi,

to je sve tvoje i sve moje.

**Ana Musa VII.a**

U svima nama zauvijek svijetli naš Vukovar

Svijetlo žrtve Vukovara snažno svijetli u našim srcima i dušama zauvijek. Žrtva Vukovara – to je ono što nam srce para i ostavlja trajnu ranu i vječni ožiljak. I ono što budi svu našu ljubav prema domovini u mom srcu i duši. Svjetlo Vukovara ima posebno mjesto u srcu svih ljudi jer ono što se dogodilo u Vukovaru nikad ne smije biti zaboravljeno. Žrtva i borba hrvatskoga naroda se ne zaboravlja. Bitka za Vukovar je najveća i najkrvavija bitka Domovinskog rata. Veliku ulogu u obrani grada odigrao je Siniša Glavašević, novinar radio Vukovara koji je glasom ulijevao nadu svima. Poticao ih je govoreći kako Vukovar nije ono materijalno, ono što je srušeno i uništeno oko njih, nego su Vukovar oni – stanovnici Vukovara. Ne smijemo nikad zaboraviti ono što se prije trideset jednu godinu dogodilo u ovom gradu, ponesimo u svom srcu sjećanje na te dane i prenesimo to budućim generacijama.

**Leona Kordić IX. a**

SRETAN BOŽIĆ I NOVA 2023.godina

*Pjesma malenom Isusu*

Božiću se radujemo

svetu pjesmu pjevamo,

srdašca svoja pripremamo,

malenog Isusa da ugostimo.

Nek’ Mu se sva vrata otvore,

staze poravnajmo,

bolesne pohodimo,

posvađane izmirimo.

Njemu nek’ se svako koljeno pokloni,

mir i radost da nam donese,

sirota srca da izliječi,

nadu nek’ nam ponese.

Volimo te, Isuse maleni, svi,

posebno mi najmlađi,

Tvoji smo prijatelji

i vjerni učenici.

Dobro nam došao,

svojom toplinom srca nam ugrijao,

tužnima radost darovao,

ljubav i mir nam donio.

U svaki dom poviri,

svakom djetetu radost donesi.

Željno te iščekujemo,

Prijatelju naš najveći.

**Novinarska sekcija**

Zimsko jutro

Otvaram oči i gledam,

kroz veliki prozor.

Bijeli pokrivač utišao prirodu,

prekrio svaku granu i

svaki kutak dvorišta.

Lagani vjetar polako njiše,

zimzeleno lišće koje,

žudi za toplim zrakama,

proljetnog sunca.

**Učenički rad**

DOBROTA

Dobrota je najveća ljudska vrlina, jer ona ispunjava čovjeka. Tako je i naš dobri Bog nas ispunio dobrotom, samo je na nama hoćemo li ići tim putem ili drugim, gorim putem. Kako biti dobar čovjek? Dobrotu ne grade samo riječi i misli, grade ju i djelo i molitve. Zašto je teško biti dobar čovjek? U svijetu danas imamo puno stvari u našoj blizini koje odnemažu u ustrajnosti za dobrotom. Treba se truditi i neodustajati, a ako krenemo onim drugim putem, Bog nas vraća na pravi put. A što to utječe kojim putem ćemo mi krenuti? Mislim da tu imamo naše društvo, nastavnike, ali najviše utječu naši roditelji i njihov način odgoja. Nikad nije kasno obratiti se i postati čovjek ispunjen dobrotom, uz Božju pomoć sve je moguće.

**Anđela Buntić VII.c**

*VALENTINOVO*

Ti i ja, srca dva,

leptirići u trbuhu lete,

osjećam se tako sretno,

kao razigrano dijete.

Ljubav je more,

ljubav su gore,

ljubav je sunce,

kao veliko srce.

Za Valentinovo,

taj dan sreće,

nama nitko ljubav,

našu ukrast neće.

**Nino Ćorić VII.b**

Ako se iselimo, izgubit ćemo indetitet

Zašto se ljudi sve više iseljavaju? Zašto naša domovina ima sve manje ljudi? Naša domovina postaje sve siromašnija za život ljudi. Ljudi se sve više iseljavaju zbog raznih gospodarstvenih i životnih uvjeta. Često čujemo da mladi i talentirani sportaši odlaze predstavljati drugu državu na mnogim natjecanjima. Odlaze zato što u našoj državi nemaju mnoge mogućnosti koje im ostale države nude. Također, odlaze mnoge obitelji, te je sve manje djece. Mnoge obitelji odlaze u strane zemlje kako bi nešto zaradili, te svoju djecu obradovali nekom sitnicom. Za nekoliko godina će možda zaboraviti tko su i što su. Dosta ljudi odlazi trbuhom za kruhom. Ranije su ljudi bili prisiljeni otići iz svoje domovine zbog raznih ratova i progona. No, potrudimo se da to ne bude tako. Smatram da je potrebno osnovati razne udruge za pomoć svim ljudima, ne samo siromašnima, udruge kao što su župni caritasi i slično.

**Jelena Vasilj IX.c**

MASKEMBAL

Stiže vrijeme smijeha, vrijeme šale,

dolazi nam maskembal, za velike i male!

Povorka kroz grad se sprema,

Broćanski trg posjetitelje razne dočekati treba.

Tog dana bit ću netko drugi,

i pokazati sve što život nudi.

Neki će biti djedovi i bake,

a neki čak i poštanske marke.

Zadaća nas teška čeka,

prepoznavanje bit će muka veća.

Rimljani, grci, likovi iz filmova prolazit će kroz grad,

dio šarenog svijeta bit ćemo tad.

**Lorena Barbarić**

*BLAGO PRIRODE*

U daljini nebo plavo,

kao da se spušta do zemlje,

oblaci bijeli skupljeni,

kao šafrani na poljima.

U blizini kroz cvjetni vrt,

potok kristalni teče,

dok iznad njega,

pčelice nečujno zuje.

Dok proljetna oluja tjera,

marljive mrave u domove,

brezine grane plešu,

svoj raskošni ples sreće.

**Barbara Pehar VII.b**

**DANI HRVATSKOGA JEZIKA**

*VOLIM HRVATSKI*

Bratulić kaže: “Jezik je najsnažnije obilježje identiteta, i osobe i naroda!”

Hrvatski jezik je moj materinski jezik. Njime sam izrekla svoje prve riječi. To je je jezik koji mi je majka s ljubavlju prenijela. Najveće bogatstvo moga naroda! Trebao bi biti na prvom mjestu sadašnjim i budućim generacijama, također i hrvatskim iseljenicima u različitim zemljama.Razumljivo je da se u ratu uništava oružana snaga, vojna i industrijska postrojenja, no povijest nas uči da se razaraju i mnoge crkve, kulturni i povijesni spomenici, pale se knjižnice… Uništavati kulturnu baštinu jednog naroda, znači ubijati mu identitet, uzeti mu dušu.Prvu hrvatsku gramatiku napisao je isusovac Bartol Kašić. Premda nisam ljubitelj gramatike svoga jezika jer je prilično teška, uz rad i trud uspjela sam je svladati. Tako promatram cijeli naš jezik. Prve hrvatske knjige pisane su trima pismima: glagoljicom, hrvatskom ćirilicom i latinicom. Bogat je naš jezik! Za mir, kulturu, vjeru, gene kamene i svoj materinji jezik neizmjerno sam zahvalna našim braniteljima. Oni su za nas prolili svoju krv i znoj. Slušajući priče naših starijih, naučila sam da su na ovom području stoljećima nametane razne vjere i kulture. Pa unatoč surovim Turcima, neumoljivim Habsburgovcima i Mađaronima, uspjeli smo sačuvati svoju vjeru, običaje i jezik. Hrabar smo mi narod, prkosan i nepobjediv! Nedavno poslušah klapu Sveti Juraj i pjesmu Rajska djevo, Kraljice Hrvata…, suze mi krenuše niz lice jer se sjetih Gospe. Pa, nas je izabrala, naše Međugorje i najljepši jezik, jezik Hrvata.

“U ovom lomu i gaženju svega, još nikad Hrvat bolje nije znao da mu je s njime živjeti i umrijeti,” kaže Vladimir Nazor. Dotaknuše mi njegovi stihovi srce i prisjetiše me na važnost moga jezika.

Zato, jeziče moj, hvala ti što postojiš!

**Klara Juričić, VIII.b**

*VOLIM HRVATSKI*

Jezik nas čini onim što jesmo. Prati nas kroz cijeli život, od rođenja pa do prvih riječi, od prvog sna do prvog zaljubljivanja…

Uz svoj materinji jezik sam odrasla, ponosna sam na njega i smatram ga najvećim bogatstvom na ovom svijetu. Svoj jezik nikad ne bih mijenjala niti bih ikad pomislila na to. Nema naroda bez jezika niti imamo ime bez jezika, niti vjeru, emocije, niti hrabrosti. Ako bismo mi živjeli s jezikom kao što on živi s nama, onda bismo osjetili tu snagu koju nam daje, ljubav i zahvalnost. Hrvatski jezik je vrlo težak i zahtjevan, no poseban je i jedinstven. Isprva sam ga učila u svojoj obitelji, a sad ga učim u školi i premda mi je ponekad težak, uz dobru profesoricu, sve se može naučiti. Ponosna sam na svoj jezik i poručila bih svima da trava ipak nije zelenija kod drugih. Budimo sretni što imamo svoje, krvlju branjeno i teško zarađeno.

**Petra Martinović, VIII.b**

Drevni i lijepi jeziče Hrvata

Mati me moja rodila i

lijepi hrvatski jezik naučila.

Pokazala mi svu tvoju ljubav:

miris ljeta, šum mora, zrake sunca.

Visoke planine i ravnice….

Kad ih gledam, ozare mi lice.

Srce mi je puno ponosa,

što te krasi takva ljepota.

Lijepi moj jeziče, s ljubavlju

ti kličem i svaki dah za tebe dišem.

Kroz život ću te vjerno nositi,

o tebi svijetu govoriti.

Ponosan kao uvijek budi,

na našoj Hrvatskoj grudi,

drevni moj jeziče Hrvata!

**Ivano Bradvica IX.**

Jer ti si tu...

Golemim, krupnim kapima danas pada kiša

Nemilosrdno tuče o prozorska okna i tišinu razbija.

Misli moje- tajanstvene i pokisle daljine mame,

A svakim pogledom kroz zamagleno okno,

Sve sam sretnija i sretnija,

Jer ti si tu.

Jučer dok smo šetali putevima širokog polja,

Šibao je hladan vjetar – ona hladna bura,

Vodeći borbe s vjetrom, išli smo naprijed teškim korakom.

Moje se ozeblo lice smijalo, nije bilo hladno,

Jer ti si tu.

U tugama prošlog mjeseca, vladala je velika tama.

Nebo je za sjajem vapilo.

Tih dana kiša je nemilosrdno padala,

Ali me nije svojoj sjetom dotakla.

U tugama prošlog mjeseca, bila sam sretna,

Jer ti si tu.

One noći kad se mjesec skrio iza velikih oblaka,

Zemlja je ostala bez svog svjetla.

Težak muk je nastao – nestalo je ptica, nestalo je vjetra.

Vodili su nas putevi koje nismo vidjeli,

Ali nije me bilo strah,

Jer ti si tu.

Sve dok mogu gledati tvoje oči,

Ništa mi se ne može dogoditi.

Sve dok stojiš uz mene i voliš me,

ne postoje riječi koje me mogu slomiti.

Ali kad tebe nema kao da nema ni mene,

Kad ti nisi tu, ne znam gdje sam ja.

Kad tebe vidim sve drugo nestaje.

S tobom mogu i živjeti i umrijeti – ni jednog se ne bojim,

Jer ti si tu.

**Dominika Bevanda VII.e**

USKRSNI BLAGDANI

USKRS

USKRS

Veseli se narode danu tom, Nedjeljno jutro svanulo,

jer Isus uskrsnu snagom svom. sve je zablistalo.

Pobijedi smrt i tamu tu, Danas slavimo uskrsnuće Isusa Krista.

i donese svjetlo, naspram zlu. Na stolu puna korpa pisanica,

ima tu i koka s pilićima.

On je put istina i život, Jedan zeko koji od sreće skače,

on je svjetlo, snaga i milost. i čestitke šalje:

Veseli se narode danu tom, Sretan Vam Uskrs narode!

jer Isus otkupi nas mukom svom.**Učenički rad**

Marijo majko obriši svoju bol,

jer evo dolazi sin tvoj, a naš Bog!

**Učenički rad**

DOBROTA

Mnogi ljudi svijeta, misle da je materijalno najvažnije. Ja mislim da nije. Najvažnija čovjekova osobina je dobrota. Dobrota je nešto što ne možeš kupiti. Da bi postao primjer drugim ljudima, trebaš biti poslušan, marljiv, ne biti zlopamtilo ili glumiti frajera. Trebaš biti ponizan i zadovoljan s onim što imaš. Mnogo vremena i truda moraš uložiti kako bi bio dobar, a samo jednim pogrešnim potezom sav trud pada u vodu. Dobra osoba mora pomoći bližnjemu u svakome trenutku. Kada oko mene neka osoba zrači dobrotom, uljepša mi dan. Dobrota je nešto što ne možeš pokloniti, al je možeš pronaći u stvarima koje voliš. Pogledajmo sve velike poznate osobe svijeta, oni su dobri jer pridonose boljem razvoju svijeta. Budemo li i mi dobri, ljudi će nas zapamtiti i pričat će lijepe stvari u budućnosti o nama, a budemo bi stvarali probleme svi će nas ogovarati. Moramo zapamtiti kako smo mi primjeri budućih generacija, zato pokažimo najbolje od sebe.

**Ante Soldo VII.b**

Rastanak s bakom

Dok se zima na počinak sprema,

a proljeće tek stidljivo odaje znake,

shvatim da nekoga više nema –

najdraže moje bake!

Proljeća, ljeta, jeseni pa ni zime,

nikada više iste biti neće,

svako me godišnje doba,

podsjeća na zajedničke trenutke sreće.

Imali smo našu najbolju baku,

koja nas uvijek s osmijehom čeka,

i nadao sam se,

kako će to biti dovijeka!

Ali ona nas ostavi

i anđelima pođe…

Osim nas voli je još netko,

netko visoko gore koji je poželio da dođe.

**Gabrijel Soldo IX.c**

MAJČIN DAN

Majčin dan je jedan od najvažnijih dana u godini. To je dan kada možemo pokazati našu zahvalnost prema našim majkama i reći ima kako ih volimo. Majke su naše prve učiteljice i uzori. One su uvijek tu uz nas, čak i kada smo mi tužni. Majčin dan je dan kada možemo pokazati našu zahvalnost prema svim majkama na svijetu. Možemo im kupiti cvijeće, napisati pjesmu ili jednostavno reći "volim te". Majčin dan nije samo jedan dan u godini. Trebali bismo biti zahvalni i ljubazni prema njima svaki dan. Jer naše majke zaslužuju samo najbolje.

**Helena Šakota VII. c**

Majčin Dan

Majko, ti si sunce u mom životu,

Tvoj osmijeh obasjava moj dan,

Tvoj zagrljaj liječi sve rane,

Tvoja ljubav je beskrajna i nježna.

Tvoje ruke su uvijek tu za mene,

Kad god mi trebaju, kad god zatrebam,

Tvoje srce kuca u ritmu s mojim,

Tvoj glas me smiruje i hrabri.

Hvala ti za sve što si učinila,

za sve žrtve koje si podnijela,

za sve savjete koje si mi dala,

za sve što si me učila.

Majko ti si moj uzor i moja snaga,

Ti si moj oslonac i moja vodilja,

Ti si moj anđeo na zemlji,

Ti si moje sve!

**Natalija Šakota VII.c**

Zagađenost oceana i mora plastikom

Danas u mome kraju, pa skoro gdje god se osvrnuli, možete vidjeti bar malo smeća, to i nije baš za pohvaliti se. Vjerujem da nije tako samo kod nas, nego da i u ostalim mjestima vlada taj problem. Zašto?

Taj problem nije samo zastupljen na kopnu, nego nažalost ga ima i u oceanima i morima. Cijelom biljnom i životinjskom morskom sustavu prijeti izumiranje. Tko je tu kriv? Mi ljudi smo prvenstveno krivi. Mi smo ti koji smo uzrokovali taj problem. Stalno bacanje smeća u more, najprije plastike uzrokovali su ovaj problem. Ne samo to, nego i puštanje velikih količina nafte i ulja u more samo su neki od problema zašto živimo ovako. Ljudi nisu dovoljno svjesni kakvi nam svi problemi dolaze nakon ovoga. Moramo shvatiti da treba što prije poduzeti nešto. Jer ako ne poduzmemo nešto, dolaze nam još veći problemi od ovoga.

Globalnom zatopljenju neće biti kraja, izumrijet će pola morskog eko sustava…U svakom slučaju bolje spriječiti, nego liječiti. More i oceani su postali odlagalište otpada, a najveći problem je plastika, kao što sam već spomenula. Ona je jako teško razgradiva, tj.treba joj jako dugo vremena da se reciklira. A, u kućanstvu i trgovinama se ona najviše koristi. Nažalost.

Dosta svjetskih i europskih organizacija je počelo nešto poduzimati i to je nešto jako lijepo za čuti. Svaki čovjek na ovoj planeti može pomoći da se riješi ovaj problem. Da samo bacimo smeće u otpad ili da se učlanimo u organizaciju koja rješava ovaj problem.

**Matija Marić**

Osvrt na školska natjecanja 2022/2023.god.

- 24. listopada2022. godine u Sarajevu se održavala manifestacija Dani europskog naslijeđa na kojoj su, među mnogobrojnim sudionicima, sudjelovali i učenici naše škole. Učenici naše škole, pod vodstvom svojih mentora prof. Božane Bevanda i prof. Žarka Milićevića, predstavili su dokumentaristički rad pod nazivom “Brotnjo-tvoje ime se čuva” koji je oduševio sve nazočne te zasluženo osvojio prvo mjesto. Učenike koji su radili na ovom hvale vrijednom projektu predstavljali su njihove kolege Karla Tolj i Dane Šarac iz 9.a razreda.

- Učenici naše škole Gabriel Soldo (9.a) i Dominika Bevanda ( 7.e) osvojili su nagrade na literarnom natječaju Općine Čitluk, povodom Dana branitelja. Zajedno s njima, učenica Marta Soldo (5.c) osvojila je nagradu za najuspješniji likovni rad.

-2. prosinca 2022. godine obilježen je Dan grada Osijeka. U čast tomu, grad Osijek je priredio Četvrto milenijsko natjecanje u kreativnoj industriji na Ekonomskom fakultetu, u razdoblju od 30. 11. do 2. 12. 2022. godine.Ove godine se na to prestižno natjecanje prijavio i tim iz Hercegovine. Članice tima su: Ema Juričić, Klara Juričić i Karla Marinčić.

Na natjecanju su bile ponuđene četiri teme: put svile, glagoljica, vodik i mitologija. Naše predstavnice odabrale su glagoljicu, i to namjerno. Razlog je taj što u Povelji kralja Tvrtka 1. u posljednjim retcima piše: “Kada je došao u Čitluk, bio je ponuđen našim vinom…”

Učenice su se sjetile da je Bašćanska ploča pri vrhu ukrašena s 11 listova vinove loze što upućuje na 11. stoljeće u kojem je nastala. Željele su spomenuti i našu Humačku ploču koja se čuva na Humcu, a pisana je bosančicom s pet glagoljskih slova. U skladu s tim, napravljena je i milenijska fotografija u kojoj su sudjelovali svi učenici predmetne nastave, a na njoj je prikazan naziv “Brotnjo” glagoljskim pismom. Glagoljicu su izabrale s namjerom da spoje našu gastronomsku tradiciju-ćupter s povijesnom baštinom-glagoljičkim pismom.

Učenice su svoj tim nazvale Rubia L. prema latinskoj riječi za biljku broć po kojoj je Brotnjo dobilo ime.Naziv ovog projekta glasio je VitVi to the fore, a izborom ovog naziva željele su zainteresirati ljude, uvjerene da mnogi ne znaju značenje riječi VitVi (kratica za vinovu lozu) dok ‘to the fore’ znači ‘u prvom planu’. Ideja projekta bila je povezati tradiciju, baštinu i prezentirati naše Brotnjo.Učenice su, u korist projekta, oslikale kartice “Glagoljicom kroz igru” te pripremile kviz natjecanje koje će se odigrati povodom Dana glagoljice, u veljači 2023. godine.

-Dana 15. ožujka 2023. godine naša škola je, zahvaljujući prošlogodišnjoj pobjedi učenice Magdalene Bevande, bila domaćin 29. Dana hrvatskog jezika. U prekrasnoj svečanoj dvorani Hotela Brotnjo održalo se Županijsko natjecanje mladih recitatora i pjesnika, predstavnika 25 škola koje djeluju po hrvatskom planu i programu.

Povjerenstvo je jednoglasno odabralo pobjednike ovogodišnjih Dana hrvatskog jezika.

U pisanju lirskih pjesama najuspješnije su bili učenice:

1. Nada Grizelj, Kako pomoći svijetu, OŠ Antuna Branka Šimića, Mostar;

2. Ema Drmać, Pjesma života, OŠ Bartola Kašića, Mostar;

3. Anđela Sivrić, Hercegovina je moja mati, OŠ Bijakovići.

Najbolji učenici u recitiranju su:

1. Sara Penavić, ( Kako pomoći svijetu), OŠ Antuna Branka Šimića, Mostar;

2. Ana Cvitković ( Gledam te), OŠ Jeronima Vladića Ripci;

3. Laura Jovanović ( Trag za novog putnika), OŠ Vladimira Pavlovića, Čapljina;

Lijepo je znati da naši najmlađi ljube svoj jezik, poznaju ga te se njime igraju, grade i stvaraju.Čast nam je bila biti domaćinom ove predivne kulturne manifestacije koja će sljedeće godine proslaviti svoju jubilarnu 30. obljetnicu. “Nema naroda bez jezika!” – poznata je izreka koju naša djeca poznaju i vrlo ozbiljno shvaćaju, a to nam je svima ponos i radost.

-25.ožujka 2023. u Mostaru se održalo 11. županijsko natjecanje učenika osnovnih i srednjih škola u poznavanju njemačkog jezika.Natjecanje se održalo u Srednjoj medicinskoj školi u Mostaru, a našu školu je predstavljala učenica 9. c razreda Jelena Vasilj, uz potporu svoje mentorice, prof. Dinke Totić. Na natjecanju je sudjelovalo 29 učenika iz 20 osnovnih škola Hercegovačko-neretvanske županije, a Jelena je svojim poznavanjem njemačkog jezika, razine A2, zauzela visoko 10. mjesto. Natjecanje se sastojalo od pisanog te usmenog dijela ispita i timskog rada.

-U osnovnoj školi Čerin održalo se županijsko natjecanje u krasnoslovu za učenike 4. razreda. Natjecanju su pristupili učenici osnovnih škola u HNŽ-u, a najuspješniji su bili: Anđela Ćorić, OŠ Petra Bakule Mostar, Ivan Živko, OŠ Silvija Strahimira Kranjčevića, Mostar, Gabrijela Zeko iz OŠ za djecu s poteškoćama u razvoju.Našu školu su predstavljali učenici Luka Grbavac (4.b) i Antea Ivanković ( 4.c), a pripremale su ih učiteljice Zdenka Pavlović i Kristina Planinić.

Zaštićene biljne i životinjske vrste

**ARTIČKA LISICA** **(*Alopex lagopus*)**

Arktička ili često polarna lisica zoološki jesvrstana u porodicu

pasa.Srodnik joj je polarni vuk, jedna od najslabije poznatih

podvrsta vukova. Arktička lisica je jedinavrsta pasa čija boja

krzna se mijenja u skladu s godišnjim dobom. Ljeti su im glava,

leđa rep inoge smeđi, dok su im bokovi i trbuh svijetli. To je

naročito izraženo tijekom srpnja i kolovoza, akrzno im je u odnosu na zimsko kraće i bojom izvrsno služi kao zaštita u tundri. U zimskom razdoblju se pojavljuju dvije različite verzije,bijela i plava. Prema tome se i nazivaju bijela lisica i plava lisica. Zimi bijela lisica ima potpunobijelo krzno. Zimi, boje plavih lisica variraju od svijetlo sive do tamno plave pa čak i crne.Eksperimentom je utvrđeno, da polarna lisica možepodnijeti temperaturu do -80°C. Arktičke lisice žive svuda oko sjevernog pola, sjeverno odgranice šuma u sjevernoj Europi, Rusiji, sjeveru Kanade,Aljasci i Grenlandu.Stanište im je prije svega tundra, no žive čak i na santama Arktičkog okeana.Najčešće u jelovniku su im mali glodavci i ptice. Najčešći plijen su lemmings i pajkani papagaj. Kad slijedi polarne medvjede, radi to da bi pojela ostatke njihovog ulova. U 19. i prvoj polovini 20. vijeka trgovina skupocijenim zimskim krznom arktičke lisice bila je vrlo intenzivna. Glavni predmet razmjene između Inuita i Europljana bile su životinjske kože. Posljedica velikog lova dovela je do ekstremnog pada populacije lisica, što se katastrofalno odrazilo na gospodarski položaj domorodačkih stanovnika sjeverne Amerike. U međuvremenu se populacije arktičkih lisica sjeverne Amerike, Sibira i Grenlanda smatraju ponovo donekle normalnim i stabilnim, dok su u Skandinaviji i na Islandu vrlo rijetke.

**DIVLJI KESTEN *(Aesculus hippocastanum)***

Obični divlji kesten Aesculus hippocastanum potječe iz Perzije.

Zbog svoje ljepote je omiljeno stablo u parkovima, koje dostiže i

starost od 200 godina, a cvjetovi, kora i nejestivi plodovi se koriste

u narodnoj medicini.Naraste do 20 metara s velikimprstenastim

listovima koji se sastoje od većinom 7 listića klinastog oblika zajedno sastavljenih. Veliki grozdasti cvatovi stoje u uspravnom položaju i čunjastog su oblika. Cvjetovi su sasvim bijeli ili crveni sa žutim ili crvenim mrljama. Tobolac ploda je bodljikav zeleni omotač u kojem se nalaze 1 do 2 ploda sjajne tamnosmeđe boje s bijelom točkom.Cvjeta u svibnju, a plodovi sazrijevaju u rujnu i listopadu. Kora drva prilikom sušenja ima miris sličan amonijaku i gorka je okusa, a svi dijelovi divljeg kestena su neotrovni.Sjevernoamerički indijanci su navodno od plodova dobivali jestivi škrobi to tako da su tanko isjeckane polako pržene plodove stavljali u vreće te iste na 2-5 dana uronili u rijeku ili potok te bi tako uklonili toksične saponine.Divljem kestenu zbog nametnika, bolesti i nekontrolirane sječe prijeti izumiranje. Divlji kesten je jedna od nekoliko stotina biljnih vrsta koje su u opasnosti od izumiranja po procijeni Međunarodne zajednice za očuvanje prirode (IUCN).

Š A L E

Dolazi Ivica iz škole neraspoložen.

- Što je, Ivice? Koji ti je predmet u školi danas bio najteži?

- Klupa! Pala mi je na nogu.

Prozvao učitelj u školi Ivicu i pita ga:

– Reci nam jednu poslovicu, Ivice!

– Bez alata nema zanata!

– Bravo, Ivice! Reci nam još jednu.

– Pametnom je i jedna dosta!

Sjedi Ivica na satu na kojem se uči gramatika.

- Pita učiteljica: "Može li mi netko reći primjer istog glagola u prezentu i futuru prvom?"

- Javi se neka djevojčica i kaže: "Trčim i trčat ću."

- Učiteljica je pohvali i pita za drugi primjer.

- Javi se dječak i kaže: "Spavam i spavat ću."

- Učiteljica pohvali i pita ima li još tko neki primjer.

- Javi se Ivica i kaže: "Jedem juhu i pile ću."

- Učitelj: Ivice, pročitao sam tvoj sastav o majci ion je potpuno isti kao sastav tvogstarijeg

brata od prošle godine.

- Ivica: Pa naravno, učitelju, kad imamo istu mamu…

Sestra od Ivice pjeva pjesme. Dođe Ivica i kaže:

- "Seko ja bi volio da ti pjevaš božićne pjesme."

- "Hvala Ivice, a zašto?"

- "Onda bi te morao samo jedanput u godini slušati", odgovori Ivica.